alexandrainst/scandi-wiki huggingface dataset:
Liste over motorveier i Bulgaria

Liste over motorveier i Bulgaria er en oversikt over veistrekninger med motorveistandard i Bulgaria. Bulgaria har en separat nummerserie for motorveier, som ikke har noe med numrene for riksveier å gjøre, og som begynner med en A. Numrene har blitt endret litt de siste årene. Det fantes 330 km motorvei i Bulgaria i 2002, i dag (2010) er det bygget 500 km, og man planlegger å ferdigstille 1 000 km motorvei i løpet av de kommende årene.

Eksterne lenker 
 Kart over veiprosjekter i Bulgaria (hos mt.government.bg)

Veier i Bulgaria
Motorveier i Bulgaria
Else Ragnhild Neumann

Else-Ragnhild Neumann (født Glømmen 8. desember 1938 i Oslo) er professor emerita i geologi ved Senter for jordens utvikling og dynamikk (CEED), Universitetet i Oslo (UiO). CEED er et Senter for fremragende forskning som ligger ved Institutt for geofag, UiO.

Yrkesliv 
Neumann ble i 1961 cand.real., og tok i 1967 Master of science ved University of California, Los Angeles. Hun er dr.philos. fra Universitetet i Oslo, hvor hun var vitenskapelig assistent i perioden 1972-1978. I årene 1979-1981 var hun førsteamanuensis samme sted.

Neumann ble Norges første kvinnelige professor i geologi i 1981. Hun har i første rekke publisert arbeider som omhandler vulkanismen i Oslofeltet, på Kanariøyene og andre vulkanske øyer, samt prosesser i mantelen. Hun er medlem i Den matematisk-naturvitenskapelige klasse av Det Norske Videnskaps-Akademi.

Hedersbevisninger

Else-Ragnhild Neumann Award 
I 2018 fikk Neumann en pris oppkalt etter seg; Else-Ragnhild Neumann-prisen, som anerkjenner hennes vitenskapelige bidrag. Prisen går til kvinner som gjennom sitt doktorgrads- eller postdoktorarbeid har gitt et betydelig bidrag innen geofaglig forskning.

Stipender 
 1967-1970: NAVF Rekrutteringsstipend
 1978-1979: NAVF forskerstipend

Familie 
Else-Ragnhild Neumann er datter av ingeniør og administrerende direktør Roar Glømmen og Eldrid Rindal. Hun giftet seg 20. desember 1961 i Uranienborg kirke med siviløkonom Hans Jørgen Neumann (f. 1938).

Referanser

Kilder

Eksterne lenker 
 

Norske geologiprofessorer
Medlemmer av Det Norske Videnskaps-Akademi
Personer fra Oslo
Persbråtenrevyen

Persbråtenrevyen, også kalt Persrevyen, er en norsk skolerevy som arrangeres årlig på Persbråten videregående skole på Røa i Oslo. Revytradisjonen på skolen stammer fra 1960-tallet. Til å begynne med vekslet skolen mellom å sette opp revy og teater. Regulære årlige revyoppsetninger har dog funnet sted siden 1981. 

Skolerevyen har blant annet fostret komikere som Thomas Giertsen, Henrik Elvestad, Trond-Viggo Torgersen og Jørgen EP. En rekke kjente personer har vært instruktører ved skolen som eksempelvis Espen Eckbo, Andreas Diesen, Øyvind Angeltveit, Øystein Bache, Rune Gokstad, Trond Hanssen, Øivind Vogt, Atle Antonsen, Martin Lepperød og Steinar Klouman Hallert. Henriette Lien har vært koreograf. En rekke bakmenn i humorbransjen har også vært tilknyttet revyen som instruktører eller revysjefer, da eksempelvis Vemund Viik (instruktør og tekstforfatter), Martin Zimmer (tekstforfatter), Christopher Haug (HBO Max), Christopher Pahle (tekstforfatter) og Magnus Monn-Iversen (produsent og tekstforfatter).

Revyen ble i 1998 tildelt Røa bydels kulturpris.

Tidligere revyer 
Denne listen er lagd ved hjelp av Aftenpostens arkiv, og er ikke komplett i tiden før 1982.

Kilder 

Skolerevy
Etableringer i 1981
VCdial

VCdial er et sosialt nettsamfunn for videokonferansebrukere utviklet av det norske teknologiselskapet Media Network Services.

VCdial er bygget på toppen av LinkedIn, slik at alle LinkedIn-brukere automatisk har konto og får ved første pålogging oversikt over alle sine kontakter. Produktet brukes til å sette opp videokonferanser og selve oppringingen gjøres via nettsamfunnet, og ikke via videokonferanseutstyrets fjernkontroll.

VCdial ble lansert i september 2010.

Eksterne lenker
 VCdial

Nettsamfunn
Etableringer i 2010
Berlin Marathon

Berlin Marathon er et av verdens største maratonløp, og blir arrangert hvert år den siste uken i september i Berlin. Det er innviet i World Marathon Majors og er sammen med London Marathon regnet som det mest prestisjefylte langdistanseløpet i Europa. Løpet er kjent for sitt jevne underlag og en relativt flat profil, noe som har ført til en rekke verdensrekorder. Den seneste ble satt i 2022, da kenyaneren Eliud Kipchoge løp inn til ny verdensrekord på tiden 2.01.09.

Verdensrekorder 
Menn

Kvinner

Referanser

Eksterne lenker 
 

Sportsarrangementer i Tyskland
Sport i Berlin
Maraton
Friidrett i Tyskland
Repeterende arrangementer etablert i 1974
1974 i Tyskland
Sudamericano Femenino 2010

Sudamericano Femenino 2010 blir det 6. søramerikanske mesterskapet i fotball for kvinner. Mesterskapet skal avholdes i Ecuador fra 4. november til 21. november 2010. Det er første gang mesterskapet arrangeres i Ecuador og andre gang det ikke arrangeres i Brasil eller Argentina.

Argentina er regjerende mestre, men er rangert 25 plasser bak Brasil på FIFA-rankingen. Ingen andre land har vunnet Sudamericano Femenino, og Brasil har bare tapt én av sine 23 kamper i mesterskapet gjennom tidene.

Mesterskapet er også kvalifisering til VM 2011. De to finalistene kvalifiserer seg for VM.

Mesterskapet skulle opprinnelig bli ferdigspilt 14. november, men ble utsatt én uke grunnet at FIFA-president Sepp Blatter ville overvære de siste kampene.

Deltakende lag

Det var ingen kvalifisering til mesterskapet; alle ti medlemsforbund i det søramerikanske fotballforbundet CONMEBOL stilte lag.

Baner og spillesteder

Kampene skal spilles i de fleste store innlandsbyer i landet, men ikke i landets største by Guayaquil ved stillehavskysten. Alle kamper blir spilt etter ecuadoriansk tid (UTC-5)

Gruppespill

De ti lagene ble delt inn i to grupper á fem lag etter en trekning, og blir rangert etter poeng. En seier gir tre poeng, uavgjort ett poeng til begge lag. Står to eller flere lag likt i antall poeng, benyttes først målforskjell, så antall scorede mål, og så innbyrdes oppgjør for å skille lagene.

De to beste lagene i hver gruppe går videre til finalerunden.

Gruppe A

Kampene spilles i Latacunga, Ambato og Riobamba, midt i landet.

Gruppe B

Kampene spilles sør i landet, i Loja, Cuenca og Azogues.

Finalerunde

Lagene tok ikke med seg resultatet mot det laget de spilte mot i gruppespillet, men spilte en ny kamp i finalerunden. Lagene ble rangert på samme måte som i gruppespillet.

De fire første kampene ble spilt i Latacunga, hovedstaden i provinsen Cotopaxi, før man dro 90 km nordover og spilte de avgjørende kampene i Quito.

Brasil sikret seg sitt femte søramerikanske mesterskap og kvalifiseringen til VM 2011 med én kamp igjen å spille. I siste runde vant Colombia 1–0 over Argentina og sikret seg dermed sølvet og deltakelse i sitt første VM-sluttspill.

Argentina fikk sitt første tap noensinne mot ett annet lag enn Brasil i Sør-Amerika-mesterskapet, og registrerte sin dårligste plassering gjennom tidene med en fjerdeplass, mens Chile ble nummer tre og gjorde dermed sin beste innsats siden 1995.

Kilder

Sudamericano Femenino
Fotball i 2010
Fotball i Ecuador
Internasjonale mesterskap i 2010
Internasjonale mesterskap i Ecuador
2010-årene i Ecuador
2010 i Sør-Amerika
Ole Alfsen

Ole Alfsen (født 2. juni 1990 i Kristiansand) er en norsk skuespiller.

Han er kjent for sin rolle som «Marco» i Terje Formoes forestillinger Kaptein Sabeltann og jakten på den magiske diamant fra 2002/2003, og i rollen som «Pinky» i Kaptein Sabeltann og grusomme Gabriels skatt, som ble spilt sommeren 2004, 2005 og 2006. Han hadde også stemmen til Pinky i tegnefilmen Kaptein Sabeltann som kom ut i 2003.

Etter at Sabeltann-karrieren var over etter 2006 sesongen utdannet Alfsen seg til privat danseinstruktør med virke i Kristiansandsregionen. Han har vunnet ungdommens dansepris (en lokal utmerkelse) fire ganger.

Eksterne lenker 
 

Norske skuespillere
Skuespillere i Kaptein Sabeltann
Personer fra Kristiansand kommune
Fødsler i 1990
Roger André Federici

Roger André Federici (født 29. november 1981) er en norsk barneskuespiller og forsker.

Han spilte «Marco» i Terje Formoes Kaptein Sabeltann og jakten på den magiske diamant, som ble spilt sommeren 1996 og 1997. Han medvirker også med samme rolle i spillefilmen Drømmen om Kaptein Sabeltanns rike fra 1997.

Han var i perioden 2013-2016 førsteamanuensis ved Pedagogisk institutt ved NTNU. Han er nå forskningsleder ved Nordisk institutt for studier av innovasjon, forskning og utdanning.

Eksterne lenker 
 
  Side ved NIFU

Norske skuespillere
Skuespillere i Kaptein Sabeltann
Musikere_i_Kaptein_Sabeltann
Sara Moreira

Sara Isabel Fonseca Moreira (født 17. oktober 1985 i Santo-Tirso) er en portugisisk langdistanseløper. Hun spesialiserer seg på 3000 meter hinder og 5000 meter, men har også EM- og VM-medaljer i terrengløp.

Karriere 
Hennes første internsajonale friidrettsmesterskap var U23-EM i friidrett 2007 i Ungarn, der hun vant bronse på 3000 meter hinder. Halvannen måned senere, i august, deltok hun i VM i friidrett i Japan, og kom der på 13.-plass i samme øvelse. Året etter, i 2008, deltok hun i to store mesterskap; VM i terrengløp i Skottland i slutten av mars og OL i Beijing i august. I VM i terrengløp endte hun på 50.-plass, mens i OL gikk hun ikke videre fra kvalifiseringsheatet, med tiden 9.34,39. 

I 2009 hadde Moreira en omfattende konkurransesesong. I mars vant hun sølvmedalje ved EM innendørs, med en ny personlig rekord på 8.48,18 – hennes første internasjonale seniormedalje. En 16.-plass ved 2009 IAAF World Cross Country Championships bidro til at det portugisiske kvinnelaget vant bronse for lag, sammen med Ana Dulce Felix. Hun vant flere gullmedaljer i juli, først 5000 meter og 3000 meter hinderved Summer Universiaden 2009, deretter gull på 5000 meter ved Lusophony Games 2009. Ved VM i friidrett 2009 i friidrett august misset hun hinder-finalen, men endte på tiendeplass på kvinnenes 5000 meter. Etter å ha konkurrert mye fra mars til august var Moreiras siste konkurranse i 2009 EM i terrengløp 2009 i desember, der hun endte på tiendeplass individuelt, og vant laget gull med Portugal.

Moreira startet 2010-sesongen med VM i friidrett innendørs 2010 i Doha, og hun endte på sjetteplass i finalen på 3000 meter, den nest beste europeiske utøveren etter etiopisk-fødte Alemitu Bekele, som konkurrerte for Tyrkia. Senere samme måned løp hun i VM i terrengløp 2010, og endte på 27.-plass (den femte beste europeiske utøveren). Hun tok tredjeplass i Europeacupen på 10.000 m i juni, i hennes debut på 10.000 meter, noe som også bidro til laggullet hun vant sammen Inês Monteiro og Fernanda Ribeiro. Hun satte ny personlig rekord på 3000 meter kort tid etter, på Gran Premio de Andalucía, der tiden 8.42,69 ga henne tredjeplass bak Nuria Fernández.

I 2020 kom hun på 39. plass på kvinnenes halvmaraton under VM i halvmaraton 2020 i Gdynia, Polen.

Hun representerte Portugal under Sommer-OL 2020 i Tokyo, der hun ikke fullførte i maratonløpet.

Referanser

Eksterne lenker 
 
 Profil på European Athletics
 Hjemmeside

Portugisiske langdistanseløpere
Europamestere i friidrett for Portugal
Deltakere for Portugal under Sommer-OL 2008
Friidrettsutøvere under Sommer-OL 2008
Deltakere for Portugal under Sommer-OL 2012
Friidrettsutøvere under Sommer-OL 2012
Deltakere for Portugal under Sommer-OL 2016
Friidrettsutøvere under Sommer-OL 2016
Deltakere for Portugal under Sommer-OL 2020
Friidrettsutøvere under Sommer-OL 2020
Deltakere for Portugal under VM i friidrett 2015
Deltakere for Portugal under EM i friidrett 2010
Deltakere for Portugal under EM i friidrett 2012
Deltakere for Portugal under EM i friidrett 2016
Deltakere for Portugal under EM i friidrett 2022
Hutaheiti

Hutaheiti, huttaheiti, huttiheita (også andre skrivemåter) er en forvansking av det tahitiske ordet Otaheiti, som er navnet på øya Tahiti. Begrepet blir ofte brukt som et navn på en plass langt borte. Antakelig er det sjømenn som har tatt med ordet til Norge.

Flere skrivemåter av ordet er kjent. I bokmål er ordet normert til hutaheiti, mens nynorsk har hutaheiti og huttaheiti.

Hutaheiti er også et veinavn i Arendal.

Alternativ teori 
Det forekommer en annen teori om opprinnelsen til begrepet. Huttaheiti (opprinnelig finsk, og helst stavet med en ekstra t) skal også ha blitt brukt som et navn på et sted langt fra bebodd plass. Betydningen er bokstavelig oversatt«Rugåker sådd i aske fra gran og som ligger langt fra gården.» Ordet skal ha kommet østfra med innvandrende finner til Sverige og Finnskogen. Første del av ordet kommer fra finsk Huuhta som er svedjebruk spesielt etter brenning av granved. (Å så i asken fra løvtrær eller andre treslag har andre ord). Huuhta brukes fremdeles mye som slektsnavn i Finland, på samme måte som «Ødegård» og «Rydningen» er blitt slektsnavn her.

«Heiti» skulle betegne et jordstykke som lå langt fra gården; etter noen års dyrking måtte man ofte ty til plasser langt vekk for å finne egnede steder. Kornet svedjerug som ble brukt var utviklet for denne dyrkingsmåten på veien fra Russland, Finland og over Sverige til det kom til Norge først på 1600-tallet.

Denne teorien har imidlertid et par svakheter. Ordet gjenkjennes idag ikke i det riksfinske språket, men kan ha hatt en opprinnelse i en eldre dialekt.

Referanser

Eksterne lenker 
 Norgesglasset på NRK
 Hutaheiti Velforening i Arendal kommune
 Myter, vanföreställningar och felaktigheter om skogsfinnar

Ord og uttrykk
Fransk Polynesia
Sankt Laurentii kirke (Falkenberg)

Sankt Laurentii kirke (tidligere Sankt Lars kirke) i Falkenberg, i Halland, Sverige, ble trolig anlagt omkring 1300, og var forsamlingskirke i omkring 600 år frem til 1862, hvor den ble erstattet av den nye Falkenberg kirke.

Historie 

Kirken ble viet til Sankt Laurentius og forlenget på 1400- eller 1500-tallet. Den eldste delen er bygget av kløvet gråsten, mens den yngre delen er bygget av sten og tegl på en høy stensokkel. På kirkens sydside har funnets et tilbygg, som muligens var et sakristi eller et sidekapell. Kirkens middelalderlige karakter markeres av de mere enn metertykke murer i tårn og langhus. Kirkens vinduer har opprinnelig også vært betydelig mindre og plassert høyere oppe på murene. Rester av et sånt vindu kan ses på den nordlige langside ved prekestolen.

Kirken brant under Den nordiske syvårskrig. I 1586 fikk byens beboere dog hjelp av blant annet den danske kronens toll til en gjenoppbygging, og det var trolig på dette tidspunkt at kalkmaleriene fra det gamle og nye testamente tilkom. En større renovering ble gjennomført i 1668, og det indre taket ble hvelvet i 1739, som erstatning for et flatt tretak. Tårnet kom til i 1787.

Da den nye kirke ble bygget i Falkenberg, gikk den gamle over til å fungere som gymnastikksal, konserthus, forelesningssal, kino m.m.

Kirkerommet 
I 1922 ble gymnastikkredskapene fjernet, og fra 1926-28 ble kirken restaurert, så godt som det kunne la seg gjøre. Under oppsyn av Hakon Ahlberg gjenfant man blant annet kalkmalerier bak veggenes puss. De innrammede maleriene har motiv fra Gamle og Nye Testamente og bæres av søyler omkranset av vinranker og drueklaser.

I taket fant man også malerier utført 1753-54 av en kunstner med navn Linkemeyer.

Inventar 
Lysekronen nærmest koret ble i 1696 skjenket til kirken fra danske venner til falkenbergerne. I 1903 ble den solgt og havnet på Frederiksborg slottsmuseum, men ble kjøpt tilbake igjen i 1932. Senere er det tilkommet lysekroner i både 1952 og 1955.

Døpefonten i tre stammer muligens fra 1500-tallet. Den forgylte duen over fonten er dog fra 1700-tallet.

Etter en innsamling fikk tårnet montert klokker, og i 1978 tilkom en prekestol, skåret i ask av Tore Heby fra samme by. Den illustrerer hvordan Jesus vekker Jairi datter, den 12-årige piken. Alterringen tilkom i 1988 og er skåret av samme kunstner. Kirken fikk også et orgel bygget av Nils Hammarberg.

I korets gulv ligger to gravheller, som ifølge innskriftene tilhører Karl Jacobsen Fordringen, død 1592 og Söhren Söhrenson, død 1755.

Litteratur
 S:t Laurentii kyrka. En vägledning. Text: Hans Bergfast. Foto: Jan Svensson, museet i Halmstad, 1992, Arne Bergström, 2003

Eksterne lenker 
 
 Gymnastiklokalen som blev kyrka på brogren.nu

Skånelandene
Danmarks historie
Sveriges historie
Svenska kyrkans kirkebygninger i Sverige
Tidligere katolske kirker i Sverige
Tidligere katolske kirker i Danmark
Falkenberg kommune
Furtwangen im Schwarzwald

Furtwangen im Schwarzwald er en by i den tyske delstaten Baden-Württemberg.

Geografi 
Byen ligger i Naturpark Südschwarzwald i sentrum av Schwarzwald. Elven Breg som er en av Donaus to kildeelver, har sitt utspring i Furtwangen.

Utdanning 
Furtwangen har en høyskole med 2 420 studenter i tekniske og økonomiske fag. Das Deutsche Uhrenmuseum (det tyske urmuseet) ble grunnlagt her i 1852. Museet er en del av høyskolen og inneholder Tysklands største ursamling.

Kjente personer 
 Alexander Herr (1978–), skihopper
 Georg Hettich (1978–), kombinertløper

Referanser

Eksterne lenker 
 

Byer i Baden-Württemberg
Byer ved Donau
Chicas del Coro

Chicas del Coro er en norsk musikkgruppe.

Duoen ble dannet i 1998 og består av Hege Austheim og Hilde Marstrander. Bandet har hittil utgitt to musikkalbum, og deltok i 2009 i MGP 2009 med sangen «Men Men Men», som var skrevet av Hilde Marstrander.

Diskografi
Greatest Hits (EP, 2002)
Seven Days on the Road (2003)

Singler
Men Men Men (2009)

Norske musikkgrupper
Deltakere i Melodi Grand Prix
Band etablert i 1998
Jimmy Cobb

Jimmy Cobb (født 20. januar 1929 i Washington, D.C., død 24. mai 2020) var en amerikansk jazztrommeslager som er kjent for samarbeidet med Miles Davis, John Coltrane og Cannonball Adderley i 1950- og 1960-årene.

Cobb begynte karrieren i Washington, D.C., hvor han spilte med blant andre Billie Holiday og Pearl Bailey. I 1950 var han med på sin første plateinnspilling med saksofonisten Earl Bostic. Senere spilte han med artister som Dinah Washington, Clark Terry og Cannonball Adderly, før ham kom med i Miles Davis’ kvintett i 1957. Høydepunktet i karrieren kom med Davis-innspillingen Kind of Blue i 1959, som regnes som et av de store mesterverkene innen jazzen. Andre kjente Davis-plater han deltok på er Someday My Prince will Come (1958), Sketches of Spain (1960) og Porgy and Bess (1961).

I 1964 sluttet Cobb hos Miles, men rytmeseksjonen fra sekstetten holdt sammen, under navnet Wynton Kelly Trio. Bandet, som i tillegg til Cobb besto av Wynton Kelly på piano og Paul Chambers på bass, holdt på til slutten av 1960-årene, og de laget flere plater både som trio og sammen med andre artister.

Etter trioen ble oppløst, spilte Cobb med Sarah Vaughan i ni år. I tillegg jobbet han freelance med ulike artister. I den senere tiden hadde Cobb også sitt eget band i New York, under navnet Cobb’s Mob.

Referanser

Eksterne lenker 
 
 
 
 Jimmy Cobb på Drummerworld

Jazztrommeslagere fra USA
Personer fra Washington, D.C.
Mesterligaen i fotball for kvinner 2010/11

Mesterligaen i fotball for kvinner 2010/2011 (engelsk: UEFA Women's Champions League 2010/2011) var 10. gang UEFA holdt Mesterligaen i fotball for kvinner.

Franske Olympique lyonnais (Lyon) slo tyske Turbine Potsdam med 2–0 i finalen på Craven Cottage i London den 26. mai 2011.

Fra Norge deltok Røa Idrettslag som vant Toppserien 2009. De vant i 32-delsfinalen mot hviterussiske FC Zvezda-BGU Minsk med 2–1, men tapte neste runde mot russiske Zvezda 2005 Perm med 1–5.

Lagene
Det var tilsammen 51 lag som var kvalifisert til spill i Mesterligaen. Av disse var 23 lag direktekvalifisert til utslagingsrundene i sluttspillet, mens de resterende 28 lagene spilte kvalifisering. Lagene som var direktekvalifisert på bakgrunn av UEFAs klubbrangering var vinnerne av de 23 beste seriene; tittelforsvareren Turbine Potsdam vant også Bundesligaen og direkteplassen for tittelforsvareren ble dermed ikke benyttet. Det betydde følgende lag:

Kvalifiseringsomgang
De lagene som enten kom på andreplass i sin serie eller som kommer fra for svake nasjoner, måtte gjennom en kvalifiseringsomgang der fire lag møttes på en av lagenes hjemmebaner. Ni lag gikk videre til utslagsspillet; de sju gruppevinnerne pluss de to beste andreplasserte lagene, rangert etter resultatene i kampene mot de tre beste lagene i sin gruppe, gikk videre.

Alle serietoerne var seedet på høyeste nivå, unntatt islandske Breiðablik, som likevel gikk videre som beste toer takket være uavgjort mot Juvisy. Apollon Limassol og Krka ble de to første serievinnerne som kom seg gjennom kvalifiseringen etter systemet som ble innført året før. Limassol slo ut tidligere europacupvinner og nummer 1 på klubbrangeringen Umeå med 4–1, mens Krka gikk videre som nest beste toer selv med tap 1–4 for gruppevinner Bardolino.

Kilder

UEFA Mesterliga for kvinner
Fotball i 2010
Fotball i 2011
2010 i Europa
2011 i Europa
Lego Harry Potter: Years 1–4

Lego Harry Potter: Years 1–4 er et videospill i Lego-videospillserien, utviklet av Traveller's Tales og utgitt av Warner Bros. Spillet er basert på Harry Potter, og historien i spillet dekker de fire første bøkene og filmene om Harry Potter.

Gameplay 
Gameplayet i Lego Harry Potter er veldig lignende det som finnes i tidligere Lego-spill, hvor vekten ligger i å samle og utforske. Å utføre besvergelser er en stor del av spiller, og det er et veldig bredt spekter av besvergelser å lære ettersom man gjør framgang i spillet. Det er også mulig å lage eliksirer, som kan hjelpe spilleren å fullføre nivået om eliksiren er laget riktig. Man skal også komme seg gjennom skoletimer og mestre å fly på sopelimer. Det er også mulig å velge mellom over 100 forskjellige karakterer å bruke spillet gjennom.

Eksterne lenker 
 

Videospill i Harry Potter-serien
Windows-spill
Nintendo DS-spill
Wii-spill
PlayStation 3-spill
PlayStation Portable-spill
Xbox 360-spill
Videospill fra 2010
Harry Potter: Years 1–4
Videospill utviklet i Storbritannia
Clifton Webb

Clifton Webb (født Webb Parmelee Hollenbeck 19. november 1889 i Marion County i Indiana, død 13. oktober 1966 i Beverly Hills i California) var en amerikansk skuespiller, danser og sanger.

Liv og virke

Bakgrunn
Webb tok privattimer i dans og tok dramatimer i en alder av fem år. Han gjorde sin debut på teater i en alder av syv år i en forestilling av det kjente skuespillet Carnegie Hall som ble utført ved New York Children's Theatre i New York. Denne suksessen ble fulgt opp av en turné som ble etterfulgt av flere ledende roller blant annet som karakterene Oliver Twist og Tom Sawyer i The Adventures of Huckleberry Finn.

Karriere
I en alder av nitten år, hadde Webb blitt en profesjonell danser og han tok kunstnernavnet «Clifton Webb». Han både sang og danset i cirka to dusin forestillinger før han debuterte på Broadway som karakteren Bosco i The Purple Road, som åpnet på Liberty Theater den 7. april 1913, og hadde 136 forestillinger innen august dette året. 

Webb fikk en Oscar-nominasjon innen kategorien beste mannlige hovedrolle i 1949 for sin role i Sitting Pen som var den første filmen i en serie på tre filmer av komedien «Mr. Belvedere», der Webb portretterte den nedsettende og allvitende hovedpersonen som rakket ned på alle andre. I  filmen Cheaper by the Dozen fra 1950, spilte Webb mot Myrna Loy, da de spilte karakterene Frank og Lillian Gilbreth som i filmen var foreldrene til 12 barn. Filmens suksess førte til en oppfølger, kalt «Belles on Their Toes».

Webb tilbragte de fem siste årene av sitt liv som en syk eneboer som nesten aldri gikk ut av sitt hjem i Beverly Hills i California. Han døde som følge av ett hjerteinfarkt i en alder av 76 år. 

Han ble gravlagt i krypten 2350, korridor G-6 i Hollywood. For alle hans bidrag til den amerikanske filmindustrien, har Clifton Webb blitt tildelt en stjerne på Hollywood Walk of Fame ved 6840 Hollywood Boulevard.

Filmografi i utvalg

Referanser

Eksterne lenker 
 
 

Skuespillere fra USA
Dansere fra USA
Personer fra Marion County i Indiana
Kommensurablitet (matematikk)

Innen matematikken sies to reelle tall  og , forskjellige fra null, å være kommensurable hvis og bare hvis  er et rasjonalt tall. Det eksisterer et tall  som er heltallsdelelig med både  og .

Tall